open-index/open-wikipedia-markdown huggingface dataset:
Dobromyl

**Dobromyl** () on kaupunki Ukrainan Lvivin alueen Sambirin piirissä. Dobromyl sijaitsee Veikselin vesistöön kuuluvan Vyrvajoen varrella, 115-117 kilometriä aluekeskus Lvivistä länsilounaaseen. Puolan raja sijaitsee linnuntietä 6 kilometriä kaupungista luoteeseen. Kaupungin rautatieasemalle johtaa pistorata naapurikaupunki H’yrivistä.

Tammikuun keskilämpötila on −4,8 ja heinäkuun +16,8 celsiusastetta. Keskimääräinen vuosisademäärä on 747 millimetriä.

Ukrainan tilastokeskus arvioi kaupungin väkiluvuksi 4&nbsp;111 (2022). Vuonna 2001 siellä oli 4&nbsp;976 (4&nbsp;890 kansallisuutensa ilmoittanutta) asukasta. Heistä kansallisuudeltaan ukrainalaisia oli 97,10 prosenttia, venäläisiä 0,78 prosenttia ja puolalaisia 1,86 prosenttia. Vuoden 1989 väestönlaskennassa kirjattiin 5&nbsp;824 asukasta. 

Paikkakunnan ensimmäinen kirjallinen maininta on vuodelta 1374. Magdeburgin oikeudet sille myönnettiin vuonna 1566. Uudempi kaupungin asema sillä on ollut vuodesta 1939.

Dobromyl on Ukrainan kesän 2020 aluehallintouudistuksen jälkeen kuulunut Sambirin piiriin; sitä ennen se kuului Staryi Sambirin piiriin. Vuosina 1940–1962 Dobromyl oli piirikeskus.

Kaupungin arkkitehtuurisesti ja kulttuurihistoriallisesti arvokkaisiin rakennuksiin lukeutuvat muun muassa rokokootyylinen Kirkastuminen kirkko (1705) ja Herburtin suvun linnan jäänteet. Kaupungin eteläpuolella sijaitsee Pyhän Onufrian luostari, jonka keskeiset rakennukset ovat 1700-luvulta (tiilistä rakennettu kirkko 1705-1723, luostari 1731, kellotorni 1751).


Dobromyl, Ukraine-1.JPG|Katunäkymä kantakaupungista.
Dobromyl-1.jpg|Rautatieaseman hiljaiseloa (2009).
Herburt castle.JPG|Herburtin linnan rauniot.
Пагорб із добромильським замком.jpg|Herburtin linnan raunioiden sijainti kaupungin läheisellä mäellä.
Dobromyl church.jpg| Jeesuksen kirkastumisen kirkko (1705).
3.Василіанський монастир у м. Добромиль.JPG| Pyhän Onufrian luostarin kellotorni (1751), taaempana kirkko (1705-1723).
Josef Švejk monument in Dobromyl (1).jpg|Sotamies Josef Švejkin monumentti.


## Lähteet

## Aiheesta muualla
Love You till Tuesday (soundtrack)

**Love You till Tuesday** on brittimuusikko David Bowien vuonna 1984 julkaistu albumi ja soundtrack samannimiseen elokuvaan. Albumi nousi Britanniassa listasijalle 53.  Se julkaistiin CD-levynä vuonna 1992.

## Kappaleet

#Love You till Tuesday
#The London Boys
#Ching-a-Ling
#The Laughing Gnome
#Liza Jane
#When I’m Five
#Space Oddity
#Sell Me a Coat
#Rubber Band
#Let Me Sleep Beside You
#When I Live My Dream 

## Lähteet
Novyi Kalyniv

**Novyi Kalyniv** () on nuori kaupunki Ukrainan Lvivin alueen Sambirin piirissä. Novyi Kalyniv sijaitsee kaksi kilometriä Dnestrin vasemmasta rannasta pohjoiseen, 60 kilometriä aluekeskus Lvivistä lounaaseen. 

Ukrainan tilastokeskus arvioi kaupungin väkiluvuksi 4&nbsp;243 (2022). Vuonna 2001 siellä oli 3&nbsp;582 asukasta, joista kansallisuudeltaan ukrainalaisia oli 89,1 %, venäläisiä 9 % ja valkovenäläisiä 1,3 %. 

Paikkakunnalle alettiin rakentaa sotilaslentokenttää 1930-luvun lopussa, mutta toisen maailmansodan vuoksi työt keskeytyivät. Ensimmäiset sotilasrakennukset pystytettiin 1951, ja seuraavana vuonna alkoi intensiivisen asuntorakentaminen. Paikkakunnalle rakennettiin esimerkiksi 110 Suomi-taloa. Vuonna 1979 asukkaita oli 2&nbsp;462. Vuonna 1999 kaupunkityyppisen taajaman asema, vuonna 2005 nimitys kaupungiksi. 

## Lähteet

## Aiheesta muualla
Jean-Ernest Aubert

**Jean-Ernest Aubert** (1824–1906) oli ranskalainen taidemaalari, kivi- ja vaskipiirtäjä. Hän harjoitti ensin Roomassa vaskipiirrosta mutta siirtyi sitten kivipiirroksen alalle.

Maalarina Aubert saavutti myöhemmin suosiota hiukan teennäisen kauniilla, antiikkia jäljittelevillä naiskuvillaan. Tunnetuimpia niistä ovat *Rêverie* (1859), *Confidence* (1861) ja *Jeunesse* (1865).

## Lähteet

## Aiheesta muualla
Varun Badola

**Varun Badola** (s. 7. tammikuuta 1974) on intialainen televisio- ja elokuvanäyttelijä, -käsikirjoittaja ja -ohjaaja.

Badola aloitti toimintansa televisio- ja elokuvatuotannoissa pukusuunnittelijana. Tämän jälkeen hän ryhtyi käsikirjoittajamaan ja ohjaamaan. Badola tutustui *[[Antakshari]]*-musiikkiohjelman tekemisen yhteydessä Rajeshwari Sachdeviin, jonka kanssa meni naimisiin marraskuussa 2004. Pariskunnalla on yhteinen lapsi. Badola tuli kuuluisaksi varsinkin rooleistaan televisiosarjoissa *[[Des Mein Niklla Hoga Chand]]* ja *[[Koshish – Ek Aashaa]]*. Hän on esiintynyt myös elokuvissa ja tositelevisiossa. Vuonna 2018 Badola teki vaimonsa kanssa yhteistyötä runoilija Dharamvir Bharatin rakkauskirjeisiin pohjautuvassa näytelmässä *Shabd Leela*.

## Lähteet

## Aiheesta muualla
*
Radionpäivä

**Radionpäivä** () on radion keksimiseen liittyvä juhlapäivä, jota vietetään Venäjällä joka vuosi 7. toukokuuta sen muistoksi, että venäläinen fyysikko Aleksandr Popov esitteli radioaaltoja hyödyntänyttä laitetta ensi kerran 7. toukokuuta 1895 (gregoriaanisen kalenterin mukaan). 

Päivää juhlittiin Neuvostoliitossa ensimmäisen kerran radion keksimisen 30-vuotisjuhlana vuonna 1925 ja toisen kerran 40-vuotisjuhlana vuonna 1935. Aivan toisen maailmansodan lopussa 2. toukokuuta 1945 radionpäivä säädettiin pysyväksi jokavuotiseksi juhlapäiväksi. Päivästä tuli lisäksi yksi Neuvostoliiton ammattien muistamisen päivistä nimellä ”radionpäivä, kaikkien viestintäalan työntekijöiden juhlapäivä” ().

Venäjän lisäksi päivää vietetään Bulgariassa, jossa se käsittää myös televisiotoiminnan ja on nimeltään radion ja television päivä ().

Ennen kuin asevoimien viestijoukoille määrättiin juhlapäiväksi 20. lokakuuta, juhlivat viestimiehet virallista päiväänsä radionpäivänä. Viestijoukkoihin liittyvän päivän nimi venäjäksi on viestimiehenpäivä (День военного связиста).

Kansainvälinen radionpäivä on UNESCOn maailman radiopäivä, jota vietetään 13. helmikuuta.

## Lähteet
Asbjørn Følling

**Ivar Asbjørn Følling** (23. elokuuta 1888 Kvam – 23. tammikuuta 1973 Oslo) oli norjalainen lääkäri ja biokemisti. Hän toimi professorina Oslon yliopistossa vuodesta 1932 ja Norjan eläinlääkärikorkeakoulussa vuodesta 1935. Følling löysi fenyyliketonuria-sairauden, mistä hänelle myönnettiin Anders Jahren palkinto vuonna 1960. Sairaus myös tunnetaan norjan kielessä Føllingin tautina.
## Lähteet
François Hédelin

**François Hédelin**, myös nimellä **abbé d'Aubignac**, (1604–1676) oli Aubignacin apottikunnan apotti ja ranskalainen kirjailija. Hän osallistui aktiivisesti ajan kirjallisiin kiistoihin. Asettuen kuuluisassa "vanhojen ja modernien kiistassa" jyrkästi modernien puolelle hän *[[Ilias|Iliadissa]]* havaitsemiensa epätasaisuuksien perusteella epäili runoelman yhtenäisyyttä ja arveli, että se oli alun perin koottu pienemmistä lauluista (*Conjectures académiques sur l’Iliade d’Homère*, painettu vasta 1715). Hänen ajatuksiaan kehitti sittemmin saksalainen tutkija F. A. Wolf teoksessaan *Prolegomena* (1795).

## Lähteet

## Aiheesta muualla
Hannu Hillo

**Hannu Hillo** (s. 30. lokakuuta 1946 Helsinki) on suomalainen kuvataiteilija, heraldikko ja toimittaja.

Kirjallisen uransa aikana Hillo on suomentanut ja ollut mukana toimittamassa merihenkisiä kirjoja ja toiminut alan ammattilehtien toimitussihteerinä.

Hannu Hillo on suunnitellut lippuja, yritysten logoja ja runsaasti heraldisia vaakunoita.

Vapaa-ajan toimintaan on kuulunut veneily. Hannu Hillo on tuominut monessa pursiseurassa ja on ansioitunut oltuaan mukana monissa veneilytapahtumissa.

Hillo on suomen Heraldisen Seuran jäsen ja toiminut seuran puheenjohtajana. Hänen sotilasarvonsa on reservin komentajakapteeni.

Hillo on Maltan ritarikunnan suurmestari. Hän on ansioitunut keskiaikaisten ritarikuntien historian tutkimuksessa. Hän on kirjoittanut artikkeleita ja pitänyt aiheesta esitelmiä.

## Lähteet
Solar Republic

**Solar Republic** on vuonna 2015 perustettu suomalainen televisio- ja elokuvatuotantoyhtiö. Yrityksen perustajaosakkaat ovat Solar Films, Jesse Fryckman, Jukka Helle, Kim Sainio ja Samuli Norhomaa. Vuonna 2023 Norhomaa ja Jemina Jokisalo jättivät yrityksen ja perustivat Just Republic -yhtiön.

## Solar Republicin tuottamat ohjelmat ja elokuvat
### TV-sarjat
* Toinen tuleminen
* Suomi soi
* Justimus esittää: Duo
* Uros - mobiiliruhtinaan tarina
* Savela
* Kuuma peruna
* Tapaus Aarnio
* Sofian salaisuudet
* Peter Nygård - Naamion takana
* Kontio & Parmas
* Katiska
* Makkari
* Perttu ja Tehtävä Kiinassa
* Konttori
* Grillit huurussa
* Lahko
* Burgerimies
* Mielensäpahoittaja – Ennen kaikki oli paremmin
* Paasosen Polttaritoimisto
* Remonttipiiskuri
* Incredible Fishing with Hissu & Tommi

### Elokuvat
* Kummeli esittää: Kontio & Parmas -elokuva

## Lähteet

## Aiheesta muualla
* Solar Republic Kotisivut
*
Pakkaus-Öhman

**Oy K. G. Öhman Ab** eli **PakkausÖhman** on Helsingin Ala-Malmilla ja Sipoossa toimiva pakkausalan maahantuonti- ja markkinointiyritys. 

Yrityksen perusti maakauppias Kaarlo Gustav Öhman Tampereelle vuonna 1893. Jo seuraavana vuonna yritys muutti Helsinkiin ja erikoistui paperi- ja pahvipohjaisten pakkausmateriaalien ja -tarvikkeiden myyntiin. Niiden lisäksi yritys myi alkuvuosinaan muitakin paperista valmistettuja tuotteita, kuten ikkunakaihtimia. Sotien jälkeen Öhmanin paperitukkuliikkeen valikoima laajeni pakkaamisessa käytettäviin tarvikkeisiin kuten lastuvillaan, pakkauslankoihin ja aaltopahvilaatikoihin. Aaltopahviin perustuvat pakkaukset ovat nykyisinkin PakkausÖhmanin suurin tuotealue.

Kaarlo Gustav Öhman kuoli vuonna 1914, ja yrityksen johtoon astui hänen vanhin polkansa Arvo Öhman. Vuonna 1918 toimitusjohtajan tehtävän sai Niilo Öhman ja vuonna 1928 Tauno Öhman.

Oy K. G. Öhman Ab toimi eri osoitteissa Helsingin kantakaupungissa ja sitten Ala-Malmilla, jonne valmistuivat uudet tilat 1980-luvun puolivälissä. Samassa yhteydessä otettiin käyttöön aputoiminimi PakkausÖhman. Vuonna 2013 valmistui uusi varasto- ja tuotantorakennus Sipooseen.

## Lähteet
Polymetyylihydrosiloksaani

**Polymetyylihydrosiloksaani** eli **PMHS** on polysiloksaaneihin kuuluva polymeeri, jonka monomeeri on metyylidikloorisilaani. Yhdistettä käytetään muun muassa reagenssina orgaanisen kemian synteeseissä ja tekstiilienkäsittelyissä.

## Ominaisuudet
Polymetyylihydrosiloksaani on väritöntä nestettä, jonka molekyylimassa on useimmiten 1&nbsp;500–4&nbsp;500 g/mol. Se on veteen liukenematonta, mutta hydrolysoituu väkevien happojen tai emästen vaikutuksesta. Polymeeri liukenee muun muassa etanoliin, eettereihin ja hiilivetyihin. Polymetyylihydrosiloksaanin sulamispiste on noin -60 °C, kiehumispiste 205–300 °C ja tiheys 0,99–1,006 g/cm3. Polymetyylihydrosiloksaani on pelkistin.

## Valmistus ja käyttö
Polymetyylihydrosiloksaania valmistetaan hydrolysoimalla metyylidikloorisilaania ja lisävaiheena voidaan tehdä kuumentaminen heksametyylidisiloksaanin kanssa.

Polymetyylihydrosiloksaania käytetään pelkistimenä orgaanisen kemian synteeseissä. Se pelkistää muun muassa aldehydit, ketonit ja esterit alkoholeiksi, imiinit ja atsidit amiineiksi ja aryylihalogenidit aromaattisiksi hiilivedyiksi. Katalyytteinä käytetään tina-, sinkki-, titaani-, rauta-, kupari tai palladiumyhdisteitä. Katalyytti vaikuttaa myös reaktion selektiivisyyteen, jos mahdollisesti pelkistyviä ryhmiä on useita. Polymetyylihydrosiloksaania käytetään myös tekstiilien, nahan, paparin, kartongin ja kipsilevyjen kosteudenestokäsittelyissä.

## Lähteet
Kukkakimppu piikkilankaa

**Kukkakimppu piikkilankaa** (*Bouquet of Barbed Wire*) on Tony Wharmbyn ohjaama brittiläinen, seitsemänosainen television minisarja vuodelta 1976. Andrea Newmanin romaaninsa pohjalta käsikirjoittama sarja kertoo kirjankustantajaperheen hajoamisesta ja sekavista ihmissuhdekuvioista, keskiössä isän ja tyttären tiivis, ehkä insestinenkin suhde. Pääosissa näyttelevät Frank Finlay, Sheila Allen, James Aubrey ja Susan Penhaligon.

## Juoni
Kirjankustantaja Peter Mansonilla on arveluttavan suojeleva suhde tyttäreensä Pruehen, joka avioituu isän kauhuksi yhdysvaltalaisen Gavinin kanssa. Peter kiinnostuu Gavinin ex-tyttöystävästä Sarahista, ja vävy Gavin ennen pitkää Peterin vaimosta Cassandrasta.

## Vastaanotto
Sarjaa pidetään ensimmäisenä seksuaalisuutta avoimesti käsitelleenä brittitelevision draamana, kuin maan omana *[[Peyton Place (televisiosarja)|Peyton Placena]]*. Sen hahmojen löyhä seksuaalimoraali herätti esitysaikanaan melkoista kohua. Suomessa sarjaa alettiin esittää alkuvuodesta 1977 Mainostelevision ohjelmistossa sunnuntain myöhäisilloissa. *Helsingin Sanomien* televisiokriitikko Jukka Kajava kirjoitti toukokuussa 1977 jättäneensä monta sarjan jaksoa väliin, mutta sarjan juonessa ei ollut hänestä tapahtunut sillä välin juuri mitään. Hän piti sarjaa halpana ja todellisuudelle vieraana ”designtragiikkana” ja kirjoitti: ”Jos brittien Akatemia jakaisi myös ’Vuoden Huijaus numero 1’ - palkinnon, niin olisi voittaja miettimättä selvä.” Pertti Avola muisteli *Iltalehdessä* vuonna 1983, miten sarja ”jaaritteli uskomattoman hölmöä ja sekavaa tarinaa keskiluokkaisesta perheestä jossa isä, äiti, tytär ja vävypoika kuluttivat suurimman osan aikaansa kömpimällä sisään ja ulos toistensa sängyistä”.

Sarja sai jatkokseen minisarjan *Another Bouquet* (1977). Alkuperäisromaanin pohjalta tehtiin vuonna 2010 kolmiosainen uusintaversio, sekin nimellä *Bouquet of Barbed Wire*.

## Lähteet
Lassi Heininen

**Lassi Heininen** on suomalainen emeritusprofessori. Heininen on arktisen alueen asiantuntija, ja hän on perehtynyt muun muassa geopolitiikkaan ja ilmastonmuutokseen. Ennen eläköitymistään 2018 hän työskenteli Lapin yliopiston arktisen politiikan professorina. Hän sai 2019 Helsingin yliopistoon nimityksen tutkimusjohtajaksi matemaattis-luonnontieteellisen tiedekunnan Ilmakehätieteiden keskukseen. Työsuhde oli osa-aikainen ja tehtävä arktisen tutkimusohjelman ja EU-hakemuksen valmistelu.

Jäätyään vuonna 2018 eläkkeelle Lapin yliopistosta Heininen jatkoi emeritussopimuksella toukokuuhun 2024, jolloin sopimus purettiin hänen Venäjä-yhteistyönsä paljastuttua. Muiden yliopistojen tavoin Lapin yliopisto lopetti kaiken yhteistyön Venäjän kanssa sen jälkeen kun Venäjä hyökkäsi Ukrainaan 2022. Irtisanomispäätös oli tiedekunnan mukaan yksimielinen.

## Lähteet
Amarna-kirjeet

**Amarna-kirjeet** tai **Amarna savitaulut** tarkoittaa lähes 400 savitaulua 1300-luvulla eKr. Amarna-kirjeet löydettiin 1887 Tell-el Amarnan kylästä Egyptistä. Arkisto sisältää muun muassa kuninkaitten Egyptin faaraolle lähettämiä kirjeitä, jotka antavat hyvän kuvan Palestiinan ja sen naapurimaiden oloista kyseisenä aikana. Amarna-kirjeet käsittelevät kahden faaraon, Amenofis III:n ja hänen poikansa Amenofis IV:n käymää poliittista kirjeenvaihtoa.

## Lähteet

## Aiheesta muualla

* Amarna Letters  (worldhistory.org)
Amillenialismi

**Amillenialismi** on kristinuskon käsitys, joka kieltää kirjaimellisen tuhatvuotisen valtakunnan ja tulkitsee tämän hengellisesti kirkoksi. Amillenialismissa kielletään se, että maailmanlaajuinen vanhurskauden ja rauhan maanpäällinen vuosituhat joko edeltää tai seuraa Jeesuksen toista tulemista.

## Lähteet
Alogeetit

**Alogeetit** oli noin 200-luvulla vaikuttanut harhaoppi, joka torjui Raamatun opin siitä, että Kristus on Logos. Alogeetit olivat Johanneksen evankeliumissa ja Ilmestyskirjassa ilmaistun Logos-opin varhaisia vastustajia.

## Lähteet
Orvokki Siponen

**Orvokki Siponen** (28. toukokuuta 1915 – 18. maaliskuuta 1978) oli suomalainen tanssitaiteilija. Hän työskenteli Helsingin Kansanteatterin ja Suomalaisen baletin palveluksessa.

## Ura
Siponen kiinnitettiin Helsingin Kansanteatterin tanssijaksi 1930-luvulla ja hän oli teatterin varhaisimpia varsinaisia tanssijakiinnityksiä. Siponen toimi 1936–1944 tanssitaiteilija Klaus Salinin kanssa akrobaattina ja tanssijana. Myös Salin oli Kansanteatterin kiinnitetty tanssitaiteilija. Duo esiintyi muun muassa Karhumäen Teatterin revyyssä *Budapestin Juuliska* vuonna 1944. Suomalaisessa baletissa Siponen oli mukana esimerkiksi produktioissa *Erämaan laulu* ja *[[Joutsenlampi]]*.

Siponen näytteli pieniä sivuosia komedioissa *[[Syntipukki (vuoden 1935 elokuva)|Syntipukki]]* (1935) ja *[[Vaimoke]]* (1936). Elokuvissa *[[Eulalia-täti]]* (1940), *[[Yövartija vain...]]* (1940) ja *[[Niin se on, poijaat!]]* (1942) hänen roolinsa liittyvät tanssiin.

## Lähteet

## Aiheesta muualla
*Orvokki Siponen & Klaus Salin: tanssijakiinnitykset Kansanteatterissa 30-luvulla
*Heikkisiltala.net: Orvokki Siponen
Antilegomena

**Antilegomena** (kirj. *vastustetut*) tarkoittaa niitä Uuden testamentin kirjoja, joiden kuulumista kaanoniin pidettiin joidenkin toimesta kyseenalaisina. Nimen kirjoituksille on antanut Eusebios Kesarealainen.

Eusebius käytti nimitystä kahdesta eri ryhmästä:
* niistä kirjoista, jotka useimmat ovat tunnustaneet kanonisiksi. Eusebius mainitsee Jaakobin kirjeen, Juudaksen kirjeen, 2. Pietarin kirjeen sekä 2. Johanneksen kirjeen ja 3. Johanneksen kirjeen. Tämä ryhmä hyväksyttiin myöhemmin täysin kaikkien pyhiksi kirjoituksiksi.
* niistä kirjoista, joita hän piti väärennettyinä kuten Paavalin teot, Hermaan Paimen ja Pietarin ilmestys.

## Lähteet
Mount Juliet

**Mount Juliet** (**Mt. Juliet**) on kaupunki Tennesseessa Yhdysvalloissa. Se sijaitsee Wilsonin piirikunnan luoteisosassa ja kuuluu Nashvillen suurkaupunkialueeseen.

## Maantiede
Mount Juliet sijaitsee keskisessä Tennesseessa Nashvillen metropolialueen itäosassa noin 25 kilometriä Nashvillen keskustasta itäkoilliseen.

## Historia
Mount Juliet perustettiin 1835 ja se kohotettiin kaupungiksi 1972. Kaupungin nimi palautuu todennäköisesti Mount Juliet -nimiseen kartanoon, joka sijaitsee Kilkennyn kreivikunnassa Irlannissa. Vähemmän todennäköisen teorian mukaan nimen takana on Julia Gleaves -niminen paikallinen hyväntekijä. Mount Julietin väkiluku kasvaa useita prosentteja vuosittain, kasvu vuodesta 2010 vuoteen 2020 oli noin 66 prosenttia.

## Talous ja liikenne
Mount Julietin työllistävin ala on palvelusektori (vähittäiskauppa, terveydenhuolto, tekniset palvelut). Interstate 40 kulkee Mount Julietin halki länsi–itäsuuntaisesti. Mount Julietista Nashvilleen kulkee rautatieyhteys WeGo Star. Nashvillen kansainvälinen lentoasema sijaitsee Mount Julietin lounaispuolella.

## Lähteet

## Aiheesta muualla
*City of Mount Juliet, Tennessee, USA — Sunrise, Sunset, and Daylength
Ram (albumi)

**Ram** on Paul ja Linda McCartneyn 17. toukokuuta 1971 julkaistu albumi. 

## Albumin historia
Suurimman osan kappaleiden sanoituksista Paul McCartney kirjoitti farmillaan Skotlannissa, samoin kuten edellisen albuminsa McCartney:n, mutta Ram äänitettiin New Yorkissa. MaCartney soitti monia soittimia paljolti itse; albumin äänityksissa mukana oli soittamassa kitaraa myös David Spinozza ja Hugh Mccracken ja rumpuja tuleva Wings-yhtyeen rumpali Denny Seiwell. Albumista julkaistiin kolme singleä: ”The Back Seat of My Car”, ”Eat at Home” ja ”Uncle Albert/Admiral Halsey” joista jälkimmäinen nousi Yhdysvalloissa Billboard Hot 100 -listalla hitiksi.

## Kritiikki ja myynti
Albumi ei saanut kriitikoilta hyviä arvosteluja vaikka se nousi Britannian albumilistan kärkeen ja Yhdysvalloissa toiseksi. Myöhemmin albumi on saanut enemmän arvostusta ja esimerkiksi Rolling Stone lisäsi albumin heidän 500 Greatest Albums of All Time -listalle sijalle 450.

## Kappalelista
#### A-puoli
# "Too Many People" (Paul McCartney) – 4:10
# "3 Legs" (P. McCartney) – 2:44
# "Ram On" (P. McCartney) – 2:26
# "Dear Boy" (P. McCartney, Linda McCartney) – 2:12
# "Uncle Albert/Admiral Halsey" (P. McCartney, L. McCartney) – 4:49
# "Smile Away" (P. McCartney) – 3:51 

#### B-puoli
# "Heart of the Country" (P. McCartney, L. McCartney) – 2:21
# "Monkberry Moon Delight" (P. McCartney, L. McCartney) – 5:21
# "Eat at Home" (P. McCartney, L. McCartney) – 3:18
# "Long Haired Lady" (P. McCartney, L. McCartney) – 5:54
# "Ram On (Reprise)" (P. McCartney) – 0:52
# "The Back Seat of My Car" (P. McCartney) – 4:26

## Viitteet
Spring Hill (Tennessee)

**Spring Hill** on kaupunki Tennesseessä Yhdysvalloissa. Se sijaitsee sekä Mauryn että Williamsonin piirikuntien alueella. Spring Hill on osa Nashvillen suurkaupunkialuetta. Kaupungissa harjoitetaan muun muassa autoteollisuutta.

## Maantiede
Spring Hill sijaitsee keskisessä Tennesseessä Nashvillen metropolialueen eteläosassa noin 48 kilometriä Nashvillen keskustasta etelälounaaseen.

## Historia
Spring Hillin alueelle alkoi saapua siirtolaisia 1800-luvun alussa. Yksi ensimmäisistä rakensi mökin luonnonlähteen kupeeseen 1808. Spring Hillin kaupunki perustettiin virallisesti 1837. Kaupungissa käytiin eräs Yhdysvaltain sisällissodan ratkaisevista taisteluista, Spring Hillin taistelu (The Battle of Spring Hill) marraskuussa 1864. Taistelun voittaneet pohjoisvaltioiden joukot saivat vapaan pääsyn Nashvilleen, mikä johti lopulta etelävaltioiden pääkaupungin Richmondin romahtamiseen. 1900-luvun alussa Spring Hill houkutteli turisteja luonnonkauneudellaan ja -rauhallaan. Kaupunki oli tuhoutua täysin vuoden 1915 tulipalossa. Kaupungin autoteollisuus sai alkunsa 1980-luvulla.

Spring Hillin asukasluku kasvoi vuodesta 2010 vuoteen 2020 noin 72 prosenttia.

Spring Hillin historiallista arkkitehtuuria edustaa Rippavilla Plantation 1850-luvulta.

## Talous ja liikenne
Spring Hillin elinkeinoja ovat teollisuuden ohella vähittäiskauppa, terveydenhuolto ja useat muut palvelusektorin työt. Interstate 65 kulkee Spring Hillin halki etelä–pohjoissuuntaisesti.

## Lähteet

## Aiheesta muualla
*City of Spring Hill, Tennessee, USA — Sunrise, Sunset, and Daylength
Biblisismi

**Biblisismi** on kristinuskon käsitys, jonka mukaan Raamattu on suoranaisesti Jumalan innoittama ja myös ainoa kristityn uskon ja elämän ohje. Biblisismillä voidaan viitata myös Raamatun kirjaimellisesta merkityksestä kiinni pitämiseen.

Biblisismi on kehittynyt erityisesti Baden-Württembergin Tübingenissa. Käsityksen tunnettu edustaja on ollut muun muassa Johann Tobias Beck.

## Lähteet
Brentwood (Tennessee)

**Brentwood** on kaupunki Tennesseessa Yhdysvalloissa. Se sijaitsee Williamsonin piirikunnan pohjoisosassa ja kuuluu Nashvillen metropolialueeseen.

## Maantiede
Brentwood sijaitsee keskisessä Tennesseessa Nashvillen metropolialueen eteläosassa noin 15 kilometriä Nashvillen keskustasta etelään.

## Historia
Brentwoodin nimen taustalla on englantilainen tilus. Ensimmäiset siirtolaiset saapuivat alueelle 1700-luvun lopulla. Paikkakunnan kukoistuskausi päättyi Yhdysvaltain sisällissotaan ja alkoi uudelleen vasta 1920-luvulla. Seuraavalla vuosikymmenellä Franklinin ja Nashvillen välisen rautatien varrella sijaitseva Brentwood tunnettiin pysähdyspaikkana, jonne piipahdettiin paikallisen yöelämän houkuttelemana. Brentwood kohotettiin kaupungiksi 1969.

Brentwoodin historia asuttuna paikkana ulottuu noin vuoteen 1250, jolloin Amerikan alkuperäisväestöön kuuluneet maanviljelijät ja metsästäjät rakensivat alueelle kylän.

## Talous
Brentwoodin työllistävimmät elinkeinot liittyvät terveydenhuoltoon, informaatioteknologiaan ja vähittäiskauppaan.

## Lähteet

## Aiheesta muualla
*City of Brentwood, Tennessee, USA — Sunrise, Sunset, and Daylength
Maastojuoksun Suomen-mestaruuskilpailut 1941

**[[Maastojuoksun Suomen-mestaruuskilpailut]] 1941** käytiin 25. toukokuuta Joensuussa. Kilpailujen järjestäjänä toimi Joensuun Kataja. Kilpailuihin osallistui 34 urheilijaa, joka oli yli puolet enemmän osallistujia kuin viime vuoden kilpailuissa. Miesten Suomen mestaruuden 8 km matkalta voitti viime vuoden tavoin Kauko Pekuri ja joukkueissa mestaruuden voitti Helsingin Poliisi-Voimailijat niin ikään viime vuoden tavoin.

## Mitalistit
Lähteet: 

## Lähteet

## Aiheesta muualla
*Maastojuoksun SM-kilpailuiden 1941 tulokset Tilastopajan sivulla
Lebanon (Tennessee)

**Lebanon** on kaupunki Tennesseessa Yhdysvalloissa. Se on Wilsonin piirikunnan hallintokeskus ja osa Nashvillen suurkaupunkialuetta.

## Maantiede
Lebanon sijaitsee keskisessä Tennesseessa Nashvillen metropolialueen itäosassa noin 45 kilometriä Nashvillesta itään. Lebanonin vuotuinen keskilämpötila on 15,1 °C (kausi 1991–2020).

## Historia
Lebanon perustettiin 1801 ja se sai nimensä libanoninsetrien mukaan. Wilsonin piirikunta oli perustettu 1799. Historiallisesti aluetta asuttivat intiaanit. Cumberland University sijaitsee Lebanonissa. Kaupungin väkiluku kasvaa useita prosentteja vuosittain, kasvu vuodesta 2010 vuoteen 2020 oli noin 47 prosenttia.

## Talous ja liikenne
Lebanonissa sijaitsee Dan Evinsin 1969 perustaman Cracker Barrel -ketjun pääkonttori. Vesituotteita valmistava Lochinvar Corporation toimii Lebanonissa. Interstate 40 kulkee Lebanonin halki länsi–itäsuuntaisesti. Kaupungin alueella on kolme liittymää. Lebanonista Nashvilleen kulkee rautatieyhteys WeGo Star.

## Lähteet

## Aiheesta muualla
*City of Lebanon, Tennessee, USA — Sunrise, Sunset, and Daylength
Tanssiva Karhu

**Tanssiva Karhu** on suomalainen folk- ja proge-yhtye.

Yhtyeen ensimmäinen täyspitkä albumi, *Luonnossa*, julkaistiin vuoden 2023 syyskuussa. Yhtye on levyttänyt 2016 alkaen ja ensimmäisillä EP:illä mukana oli myös Jimi Tenor.

## Jäsenet
*Jenna-Marie Laine – laulu
*Juho Ojala – koskettimet
*Toni Pietilä – kitarat
*Ville Särmä – lyömäsoittimet
*Tin Jay Vuori – huilu, koskettimet
*Jarmo Vähähaka – basso, huuliharppu
Stjørdalshalsen

**Stjørdalshalsen** on taajama Stjørdalin kunnassa Trøndelagin läänissä Norjassa ja kuntansa hallinnollinen keskus. Taajaman pinta-ala on 7,5 neliökilometriä ja asukasluku 13&nbsp;600 vuonna 2023.

Vuonna 1997 Stjørdalshalsen otti itselleen käyttöön kaupunkinimityksen.

## Kuvia

Kjoepmannsgata.JPG|Kävelykatu
Stjoerdal town hall.jpg|Stjørdalin kaupungintalo
Stjoerdal railway station.jpg|Rautatieasema Nordlandin radan varrella.


## Lähteet
Hegra

**Hegra** on taajama Stjørdalin kunnassa Trøndelagin läänissä Norjassa. Taajaman pinta-ala on 0,7 neliökilometriä ja asukasluku 961 vuonna 2023.

Vuosina 1874–1962 Hegra oli itsenäinen kunta.

## Kuvia

Hegra festning 02.jpg|Hegran linnoituksen sisäänkäynti
Helleristinger Leirfall prosesjonen Sognnes.jpg|Leirfallin kalliopiirroksia
Hegra stasjon 01.jpg|Rautatieasema Meråkerin radan varrella
Hegra kirke 01.jpg|Hegran kirkko


## Lähteet
Skatval

**Skatval** on taajama Stjørdalin kunnassa Trøndelagin läänissä Norjassa. Taajaman pinta-ala on 0,6 neliökilometriä ja asukasluku 962 vuonna 2023.

Vuosina 1902–1962 Skatval oli itsenäinen kunta.

## Kuvia

Skatval kirke.jpg|Skatvalin kirkko


## Lähteet
Værnesin kirkko

**Værnesin kirkko** () on Stjørdalin kunnassa Trøndelagin läänissä Norjassa sijaitseva kivinen pitkäkirkko 1100-luvulta.
## Kuvia

Værnes kirke skipet fra øst mot vest Pettersson.jpg|Kirkkosali
Værnes church altarpiece 2017.jpg|Alttari

## Lähteet

## Aiheesta muualla
Louis-Pierre Baltard

**Louis-Pierre Baltard** (1764–1846) oli ranskalainen arkkitehti, taidemaalari ja vaskipiirtäjä. Hän oli rakennustaiteen professori École des Beaux-Artsissa ja piirtänyt ja kaivertanut muun muassa kuvasarjat *Paris et ses monuments* ja *Colonne de la place Vendôme* (1810).

## Lähteet

## Aiheesta muualla
Skatvalin kirkko

**Skatvalin kirkko** () on Stjørdalin kunnassa Trøndelagin läänissä Norjassa sijaitseva puinen pitkäkirkko vuodelta 1901.
## Lähteet

## Aiheesta muualla
Petter Johnsen Ertzgaard

**Petter Johnsen Ertzgaard** (13. elokuuta 1784 Stjørdal – 7. helmikuuta 1848) oli norjalainen maanviljelijä, upseeri ja Eidsvollin kansalliskokousmies. Siellä hän kuului unionipuolueeseen. Myöhemmin Ertzgaard toimi suurkäräjäedustajana vuosina 1830 ja 1833. 
## Lähteet

## Aiheesta muualla
Martinairin lento 138

**Martinairin lento 138** oli Martinair Hollandin kansainvälinen tilauslento Indonesiasta Saudi-Arabiaan välipysähdyksen kautta Sri Lankassa. 4. joulukuuta 1974 suoritetulla lennolla kone törmäsi vuoreen Saptha Kanyan vuoristossa Sri Lankassa. Kaikki koneessa olleet 191 matkustajaa ja miehistön jäsentä kuolivat onnettomuudessa.

## Taustaa

Lentokoneen kapteenina toimi hollantilainen Hendrik Lamme. Hän oli syntynyt kesäkuussa 1916 ja hänellä oli vuonna 1952 myönnetty liikennelentäjän lupakirja. Hänellä oli lentokokemusta 26&nbsp;770 tuntia, joista noin 4&nbsp;000 kyseisellä konetyypillä. Koneen perämies oli hollantilainen, lokakuussa 1941 syntynyt Robert Blomsma. Hänellä oli vuonna 1970 myönnetty liikennelentäjän lupakirja, sekä lentokokemusta noin 2&nbsp;480 tuntia, joista 47 kyseisellä konetyypillä. Koneessa oli myös lentomekaanikko, syyskuussa 1926 syntynyt Johannes Gijsbertus Wijnads, jolla oli kyseisestä konetyypistä kokemusta noin 3&nbsp;000 tuntia.

Kone oli malliltaan McDonnell Douglas DC-8-55F, rekisteriltään PH-MBH ja valmistenumeroltaan 45818. Kone oli valmistettu vuonna 1966, ja Martinair oli ostanut sen vuonna 1973. Koneella oli lennetty 35&nbsp;613 tuntia.

## Onnettomuus

Lento lähti Juandasta noin kello 12.00. Koneesta otettiin yhteyttä Bandaranaiken lähestymislennonjohtoon 16.16, ja miehistö ilmoitti olevansa noin 210 kilometrin päässä kentästä. Bandaranaike ilmoitti sen hetkisen säätilan ja käski konetta ottamaan yhteyttä Colombon aluelennonjohtoon. Kun kone oli noin 10&nbsp;700 metrissä kello 16.38, se ilmoitti olevansa laskeutumassa 2&nbsp;000 metriin ja olevansa 22,5 kilometrin etäisyydellä lentokentästä. Viimeisessä yhteydenotossaan lennonjohto antoi luvan laskeutua 600 metriin ja käski ilmoittaa kun miehistö näkee lentokentän.

Silminnäkijöiden mukaan kone lensi hyvin matalalla, eivätkä he nähneet koneessa liekkejä ja moottorit olivat käyneet normaalisti, ennen kuin oli kuulunut räjähdys. Kone törmäsi Saptha Kanyan vuoriston viidenteen vuoreen ja tuhoutui täysin. Koneesta levisi romua noin neljän neliökilometrin alueelle ja hylyn löytäminen kesti useita päiviä.

## Onnettomuuden syy

Onnettomuuden pääsyyksi todettiin navigointivirhe. Tutkinnan mukaan koneen miehistö käytti KLM:n koneissa käytettävää Doppler-järjestelmää lentokentän etäisyyden mittaamiseen. Koska lentokone oli muualla tuotettu, siinä oli käytetty toisenlaista Bendix-järjestelmää. Tutkinnan mukaan miehistö ei näiden kahden järjestelmän takia määrittänyt lentokentän etäisyyttä oikein ja aloitti laskeutumisen liian aikaisin. Tutkinnan mukaan koneen perämies oli myös sekoittanut lentokentän laskeutumisvalot toisiin valoihin.

Onnettomuuden uhrit haudattiin vuorille, jossa onnettomuus tapahtui. Ainoastaan lentoemännän ruumis kuljetettiin takaisin Indonesiaan.

## Lähteet
* 

### Viitteet
AniList

**AniList.co** on englanninkielinen verkkosivusto, jossa voi seurata ja jakaa manga-kirjoja, animesarjoja, -elokuvia, ONA ja OVA julkaisuja. AniList.co  toimii AniChart.net-sivuston rinnalla. Sivuston omistavat Nazo ja TehNut käyttäjänimien takana toimivat henkilöt.

Eri anime- ja manga nimikkeistä tarjotaan perustiedot. Animesta tarjotaan jaksojen keskipituus, juonikuvaus, vaihtoehtoiset nimet, aloitus- ja lopetuspäivämäärät, alkuperämaa ja genret. Mangasta tarjotaan samat tiedot, lukuun ottamatta jaksojen keskipituutta. Niin animesta kuin mangastakin näytetään myös sivuston käyttäjien antaman arvostelun keskimäärä.

## Lähteet

## Aiheesta muualla

* AniList
Tapani Pertun filmografia ja esiintymiset

Tämä on **[[Tapani Perttu|Tapani Pertun]] filmografia ja esiintymiset**.

## Elokuvat

## Lyhytelokuvat

## Televisio

## Teatteri

## Ääniroolit

## Lähteet

## Aiheesta muualla

* 
* 
*
Steinvikholmin linnoitus

**Steinvikholm** on Stjørdalin kunnassa Trøndelagin läänissä Norjassa sijaitseva linnoitus, jonka perusti arkkipiispa Olav Engelbrektsson 1520-luvulla. Kreivisodan aikana sinne tuotiin suojaan arvoesineitä Nidarosin tuomiokirkosta. Norjan jouduttua Tanskan haltuun Steinvikholm toimi lääninherran asuntona. Linnoitus lakkautettiin Pohjoismaiden seitsenvuotisen sodan jälkeen 1570-luvulla. Se entisöitiin 1890-luvulla, ja nykyisin siellä järjestetään muun muassa oopperanäytöksiä.
## Lähteet

## Aiheesta muualla
Suchitra Krishnamoorthi

**Suchitra Krishnamoorthi** (, ; s. 9. maaliskuuta 1974 Mumbai, Maharashtra) on intialainen näyttelijä, laulaja, malli ja kirjailija.

Krishnamoorthi aloitti uransa 1980-luvun lopussa televisiosarjassa *[[Chunauti]]*. 1990-luvun alkupuolella hän menestyi valokuvamallina lukuisten tuotemerkkien palveluksessa. Krishnamoorthi tuli näyttelijänä tunnetuksi varsinkin Annan roolista elokuvassa *[[Kabhi Haan Kabhi Naa]]* (1994). Hän esiintyi lisäksi pääosassa Jayaramin vastanäyttelijänä elokuvassa *[[Kilukkampetti]]*. Krishnamoorthi oli kahdeksan vuoden ajan naimisissa elokuvaohjaaja Shekhar Kapurin kanssa. Avioliitto kuitenkin päättyi eroon. Krishnamoorthi on julkisuudessa viitannut Kapurin uskottomuuteen avioliiton aikana. Hänellä on tytär.

Mentyään naimisiin vuonna 1999 Krishnamoorthi piti taukoa työstään elokuvissa. Hän kuitenkin teki paluun vuonna 2005 elokuvassa *[[My Wife's Murder]]*. Laulajana Krishnamoorthi julkaisi popalbumit *Dole Dole*, *Dum Tara*, *Aha* ja *Zindagi*. Vuonna 2009 Krishnamoorthi julkaisi ensimmäisen kirjansa, nuorille aikuisille suunnatun romaanin *The Summer of Cool*. Vuonna 2013 hän julkaisi osittain fiktiolla täydennetyn muistelmateoksensa *Drama Queen*, josta hän sittemmin teki myös humoristisen näytelmäversion.

## Lähteet

## Aiheesta muualla
*
Niclas Malm

**Nikclas Malm** (1724 Uusikaarlepyy – 3. huhtikuuta 1785 Pietarsaari) oli suomalainen kauppias, laivanvarustaja, raatimies ja valtiopäiväedustaja.

Niclas Malmin vanhemmat olivat kauppias Mathias Malm ja Maria Kiendelia ja puoliso vuodesta 1747 Maria Nyman (1726–1803).  Heidän lapsistaan Anna Catharina (1762–1833) oli kauppaneuvos Adolph Lindskogin puoliso ja Pehr (1768–1827) kauppaneuvos. Niclas Malm oli kauppias Uudessakaarlepyyssä vuoteen 1749, sitten kauppa-apulainen appensa Matts Nymanin liikkeessä Pietarsaaressa ja porvarioikeudet Pietarsaaressa 1754 saatuaan kauppias ja laivanvarustaja. Hän oli myös tupakkatehtaan ja pikitehtaan osakas. Hänen kuoltuaan puoliso Maria Malm jatkoi liike- ja laivanvarustustoimintaa.

Laivanvarustus oli Malmin liiketoiminnalle merkittävää. Hänen aluksensa purjehtivat aina Välimerelle asti ja pietarsaarelaisten kauppiaiden yhdessä omistama fregatti *Concordia* 1782–1785 Jaavalle. Kaiken kaikkkiaan Malm rakennutti 32 alusta, joista monet myytiin laivojen ostajille heti neitsytmatkallaan. Pietarsaaren tupakkatehtaan johtava omistaja Malm oli 
1760-luvun lopulta kuolemaansa asti. Hän oli myös kaupungin pikitehtaan osakas. Kuollessaan Malm oli Pietarsaaren varakkain kauppias. Liiketoiminnan ohella Malm oli Pietarsaaren raatimies 1770–1778, kaupunginvanhin 1761–1785 ja valtiopäivillä 1769–1770 Pietarsaaren, Uudenkaarlepyyn ja Raahen kaupunkien yhteinen edustaja.

## Lähteet

## Aiheesta muualla
*
Al-Maghazin pakolaisleiri

**Al-Maghazin pakolaisleiri** () on palestiinalaispakolaisten leiri Gazan kaistalla Palestiinassa. Vuonna 2023 leirillä asui 33&nbsp;255 virallisesti rekisteröityä pakolaista.

## Maantiede

Al-Maghazin pakolaisleiri sijaitsee Gazan kaistalla Palestiinassa Deir al-Balahin kuvernoraatissa. Leiri on suurin piirtein Gazan kaistan keskiosassa ja sen pohjoispuolella sijaitsee Bureijin pakolaisleiri. Pinta-alaa al-Maghazin leirillä on 0,6&nbsp;km² ja se on kaistan pienempien leirien joukossa.

## Historia
Al-Maghazin pakolaisleiri perustettiin vuonna 1949. Paikalle tulijat olivat palestiinalaispakolaisia Israelin itsenäisyyssodan jäljiltä. Al-Maghaziin asettui erityisesti pakolaisia Palestiinan keski- ja eteläosien kylistä.

Leiri kärsi huomattavia vahinkoja vuonna 2023 puhjenneen sodan aikana.

## Väestö
Yhdistyneiden kansakuntien UNRWAn mukaan leirillä oli vuonna 2023 yhteensä 33&nbsp;255 virallisesti rekisteröityä pakolaista. Todellinen asukasmäärä saattaa olla rekisteröimättömät asukkaat huomioon ottaen olla suurempi.

Leirin yleisiä ongelmia ovat muiden pakolaisleirien tapaan korkea työttömyys ja köyhyys, sekä asuntojen ja infrastruktuurin puute.

## Lähteet
WWE Speed Championship

**WWE Speed Championship** on amerikkalaisen WWE:n luoma ammattipainin mestaruus, joka on tavoiteltavissa kaikkien kolmen WWE:n brändin miespainijoiden kesken. Mestaruus luotiin maaliskuussa 2024 ja siinä on ehtona aikaraja. Turnauksen ottelut kestävät 3 minuuttia ja finaali 5 minuuttia. Ottelut näytetään ainoastaan Speed-verkko-ohjelmassa. Ensimmäiseen turnaukseen osallistui 8 painijaa. Hallitseva mestari on Elio LeFleur.

## Mestaruusturnaus

## Mestaruusvyön historia

## Lähteet

## Aiheesta muualla
* Virallinen WWE Speed Championship-mestaruussivusto
Erkin Koray

**Mustafa Erkin Koray** (24. kesäkuuta 1941 Istanbul – 7. elokuuta 2023 Toronto) oli turkkilainen laulaja ja kitaristi. Hänet tunnetaan turkkilaisen rockin edelläkävijänä.

Erkin Korayn äiti oli Istanbulin konservatorion pianonsoiton opettaja. Poika alkoi soittaa pianoa viisivuotiaana ja sähkökitaraa teini-ikäisenä. Opiskellessaan Istanbulin saksalaisessa lyseossa hän perusti vuonna 1957 Turkin ensimmäisen rock and roll -yhtyeen, joka innoitti muun muassa nuorempaa Barış Mançoa. Vuonna 1962 Koray julkaisi Turkin ensimmäisen rocksinglen. Vuosina 1962–1964 hän suoritti asevelvollisuuttaan ilmavoimien tanssi- ja jazzorkesterin kitaristina.

Vuosina 1965–1966 Koray työskenteli Länsi-Saksassa, jossa hän tutustui uuteen länsimaiseen rockmusiikkiin. Palattuaan kotimaahansa hän perusti yhtyeen, joka alkoi ensimmäisenä esittää psykedeelissävyistä arabeskimusiikkia. Koray omaksui hippi-imagon, jonka takia hän joutui esityskieltoon Turkin yleisradioyhtiössä. Samaan aikaan hänestä tuli turkkilaisen vastakulttuuriliikeen keulahahmo.

Korayn ensimmäinen LP-levy vuonna 1973 oli levy-yhtiön tekemä singlekokoelma. Vuonna 1974 ilmestyi hänen ensimmäinen varsinainen albuminsa *Elektronik Türküler* (”Sähköisiä kansanlauluja”), joka on yksi varhaisen Turkki-rockin merkkiteoksista. Länsimaisia vaikutteita ja turkkilaista kansanmusiikkia yhdistänyt levy oli myös kaupallinen menestys. Arabeskisävyinen toinen albumi ilmestyi vuonna 1976 ja psykedeelisempi *Erkin Koray Tutkusu* (”Erkin Korayn intohimo”) vuonna 1977.

Vuodesta 1977 lähtien Koray asui Länsi-Euroopassa ja Kanadassa, mutta teki vähän uutta musiikkia. Vuonna 1982 ilmestynyt Hampurissa ja Istanbulissa äänitetty albumi *Benden Sana* (”Minulta sinulle”) sisältää intialaisvaikutteisia kokeiluja. Koray muutti takaisin Istanbuliin vuonna 1984, mutta ei pystynyt saavuttamaan entistä tasoaan ja suosiotaan. Hän teki comebackin 1990-luvulla ja julkaisi viimeisen albuminsa vuonna 1999.

## Lähteet
Monchaux-sur-Écaillon

**Monchaux-sur-Écaillon** on kunta Pohjois-Ranskassa Nordin departementissa Hauts-de-Francen alueella. Se sijaitsee Écaillonjoen varrella, noin 11 kilometriä Valenciennesin kaupungista etelään.

## Urheilu
Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Maing-Monchaux-sur-Ecaillon osuuden pituus on 1 700 metriä ja nousu 39 metriä.

## Lähteet

## Aiheesta muualla
Thiant

**Thiant** on kunta Pohjois-Ranskassa Nordin departementissa Hauts-de-Francen alueella. Se sijaitsee Escautjoen ja siihen laskevan sivujoen Écaillonin haarassa, noin yhdeksän kilometriä Valenciennesin kaupungista lounaaseen.

1800-luvulla Thiant alkoi teollistua. Alueella on useita panimoita sekä sokeri-, fosfaattitehdas. Vuonna 1859 kaupunkiin perustettiin pulttitehdas Boulonnerie de Thiant, jossa valmistettiin osia kasvavien rautatie- ja sähköistysyritysten tarpeisiin. Vuonna 1914 tehdas oli yksi Ranskan suurimmista, ja siellä oli 600 työntekijää. Ensimmäisen maailmansodan aikana kaupunki toimi saksalaisten tukikohtana. Vuonna 1918 väestö evakuoitiin ja kaupunki tuhoutui Thiantin taisteluissa. Myös kirkko tuhoutui ja se rakennettiin uudelleen sodan jälkeen.

Saksalaiset ryöstivät ja osittain myös tuhosivat Boulonnerie de Thiantin tehtaan ensimmäisessä maailmansodassa. Tehdas päätettiin elvyttää, ja se rakennettiin uudelleen vuonna 1921. Toinen maailmansota kuitenkin keskeytti tuotannon. Sodan jälkeisen jälleenrakennuskauden aikana tehtaalla oli runsaasti tilauksia, mutta betonirakentamisen ja autoistumisen lisääntyessä tehtaan tuotteiden kysyntä hiipui, kunnes se ei enää kannattanut.

## Lähteet

## Aiheesta muualla
Our Town

**Our Town** () on James Taylorin esittämä kappale vuoden 2006 *[[Autot]]*-elokuvasta. Kappale julkaistiin elokuvan  mukana 6. kesäkuuta 2006. Kappaleen on säveltänyt, sanoittanut ja tuottanut elokuvan soundtrackin tehnyt Randy Newman.

Kappale esiintyy elokuvan kohtauksessa, jossa Salli kertoo Salama McQueenille kaupunkinsa menneisyydestä ja siitä, kuinka ohitustie jätti sen varjoon. Kappale voitti Grammy-palkinnon parhaasta elokuvaan tehdystä kappaleesta 49. palkintogaalassa vuonna 2007.

Elokuvan suomenkielisessä versiossa kappaleen nimi on "Kaipuu", ja sen esittää Jorma Kääriäinen.

## Lähteet
Vuorikaniini

**Vuorikaniini** eli **marunakaniini** (*Sylvilagus nuttallii*) on pääosin Yhdysvaltain länsiosissa tavattava pumpulihäntäkaniineihin kuuluva laji. Lajin levinneisyysalue ulottuu Arizonasta eteläiseen Albertaan ja Saskatchewaniin.

Vuorikaniini on ulkonäöltään keskikokoinen tai suurehko. Naaras on hieman urosta suurempi. Paino on 0,7–1,2 kg välillä ja pituus 37–39 cm. Vuorikaniinilla on pitkät takajalat ja suuri häntä, jonka päällysosa on tumma ja alaosa vaalea. Takajaloissa on pitkää punaruskeaa karvaa. Turkki on ruskeanharmaa mutta mahapuolelta valkoinen. Vuorikaniinin korvat ovat lyhyehköt ja pyöreät, ja niiden päät ovat mustat.

Vuorikaniini elää pensaisilla, metsäisillä ja rinteisillä alueilla sekä jokien rannoilla. Tavallisesti sen elinalueella kasvaa ruohoja, pajuja ja marunaa. Jotkut vuorikaniinit asuvat kallioisilla vuorenrinteillä, jossa ei ole paljoa kasvillisuutta. Vuorikaniini on hämäräeläin.

Lajin pääasiallista ravintoa ovat ruohot, mutta se voi syödä myös marunaa, katajaa ja katajanmarjoja. Vuorikaniini syö mielellään veden äärellä pensaikon suojassa.

Tavallisesti vuorikaniinit elävät yksin. Paritteluaika on maaliskuun ja heinäkuun välillä, ja naaras voi saada 4–5 poikuetta vuodessa. Kerralla vuorikaniini saa tavallisesti 4–8 poikasta, jotka se vieroittaa yhden kuukauden ikäisinä. Lisääntymisikäiseksi vuorikaniini tulee ilmeisesti aikaisintaan kolmen kuukauden ikäisenä.

Vuorikaniinia metsästävät ainakin kojootit, punailvekset, näädät, kotkat ja pöllöt sekä kalkkarokäärmeet. Lajia metsästetään ainakin Washingtonissa myös riistaeläimenä.

## Lähteet

## Aiheesta muualla
Erakkonapsija

**Erakkonapsija**  (*Tyrannulus elatus*) on tyranneihin kuuluva lintulaji. Lajia tavataan Keski- ja Etelä-Amerikassa.

## Koko ja ulkonäkö
Erakkonapsija kasvaa 10–11 cm pitkäksi. Sukupuolet muistuttavat toisiaan ulkonäöltään. Lajin pää on harmaa ja päälaella on keltainen tai oranssinkeltainen juova. Selkä ja siivet ovat harmahtavan ruskeat. Siivissä on kaksi valkoisista pisteistä muodostuvaa juovaa. Erakkonapsijan rinta ja vatsa ovat vaaleankeltaiset.

## Levinneisyys ja elintavat
Erakkonapsijaa tavataan Costa Ricasta Boliviaan ja Brasilian keskiosiin. Lajin elinympäristöä ovat kosteat metsät ja metsien reunamaat, puistot ja puutarhat. Lintu liikkuu useimmiten yksin, mutta saattaa liittyä sekaparviin. Erakkonapsijan ravintoa ovat hyönteisten lisäksi pienet hedelmät. Pesimäkausi on tammikuusta syyskuulle. Kuppimainen pesä rakennetaan puuhun ja naaras munii kaksi munaa.

## Lähteet
Volodymyr Demtšyšyn

**Volodymyr Vasylovytš Demtšyšyn** (s. 12. marraskuuta 1974 Lviv) on ukrainalainen poliitikko, joka toimi vuosina 2014–2016 Ukrainan energia- ja hiiliteollisuusministerinä.

Demtšyšyn opiskeli kansainvälisiä taloudellisia suhteita Lvivin valtionyliopistossa, minkä lisäksi hän on opiskellut Viadrina-yliopistossa Frankfurt an der Oderissa ja suorittanut MBA-tutkinnon Kansasin yliopistossa. Vuosina 2005–2006 Demtšyšyn työskenteli Ernst & Youngilla, vuosina 2007–2008 ING:llä ja vuosina 2008–2014 Investment Capital Ukraine -yhtiössä. Vuosina 2014–2016 hän toimi Arseni Jatsenjukin hallituksessa energia- ja hiiliteollisuusministerinä, minkä jälkeen hän istui Ukrainan valtion Naftohaz- öljy- ja maakaasuyhtiön hallituksessa vuoteen 2019 asti.

Vuonna 2021 Ukrainan turvallisuuspalvelu SBU ja Ukrainan valtion tutkintavirasto DBR nostivat syytteet Demtšyšyniä vastaan. Häntä epäiltiin terroristiryhmän tai -järjestön avustamisesta. Syytteen mukaan hän nimitti useita niin sanottujen Luhanskin ja Donetskin kansantasavaltojen edustajia Venäjän miehittämillä alueilla toimivien valtionyritysten erinäisiin tehtäviin ja määräsi lainvastaisesti valtion energiayhtiön edustajia allekirjoittamaan sopimuksia separatistitasavaltojen edustajien kanssa. Kiovan Petšerskin piirioikeus määräsi Demtšyšynin vangittavaksi ja takavarikoi hänen omaisuuttaan, johon kuului muun muassa osuuksia veroparatiiseihin rekisteröidyistä yrityksistä sekä kiinteistöjä Kiovan ja Lvivin alueilla. Tammikuussa 2022 hänestä tehtiin kansainvälinen etsintäkuulutus.

## Lähteet
Jannike

**Jannike** on skandinaavinen naisen etunimi. Sitä voidaan pitää Janin ja muiden Johannekseen pohjautuvien miehennimien feminiinisenä vastineena. Mallina on mahdollisesti ollut ranskalainen nimi *Jeannique*, joka on Johannan vastineesta Jeannesta johdettu deminutiivimuoto.

Digi- ja väestötietoviraston mukaan Suomessa on toukokuuhun 2024 mennessä tilastoitu noin 70–80 Jannike-nimistä naista. Heistä suurin osa on syntynyt 1980- tai 1990-luvulla.

## Nimipäivät
Jannikella on nimipäivä Ruotsin almanakassa 11.&nbsp;tammikuuta. Nimi lisättiin kalenteriin vuonna 2001.

Norjassa Janniken nimipäivä on 21.&nbsp;huhtikuuta.

## Lähteet
### Kirjallisuus
* 
* 
* 
* 
* Lindgren, Birgitta: Namnlängden och namnens placering under olika tider. – 
* 
* 

### Verkkolähteet
* 
* Institutet för språk och folkminnen 2024 = 
* Nimipalvelu 2024 = 

### Viitteet
Millicent Hearst

**Millicent Hearst** (omaa sukua Willson, 1882–1974) oli yhdysvaltalainen näyttelijä ja lehtimoguli William Randolph Hearstin vaimo. 

Willson ja Hearst tapasivat Broadwayllä, missä 16-vuotias Millicent ja hänen sisarensa Anita Willson esiintyivät musikaalissa *The Girl from Paris*. Kuuden vuoden seurustelun jälkeen pariskunta vihittiin vuonna 1903. Heille syntyi viisi poikaa. 

Millicent ja William Randolph Hearst etääntyivät toisistaan vuodesta 1926 alkaen, kun aviomies seurusteli yhä avoimemmin Marion Daviesin kanssa. Milllicent asettui New Yorkiin, kun taas William pysyi länsirannikon asunnoissaan. Hearstit eivät kuitenkaan koskaan tehneet avioeroa.

Millicent Hearst toimi aktiivisesti monissa hyväntekeväisyysjärjestöissä ensimmäisen maailmansodan ja sitä seuranneiden lamavuosien aikana. Hän oli sota-aikana  "New Yorkin pormestarin naisyhdistyksen"  puheenjohtaja. Yhdistys järjesti sotilaille viihdetapahtumia, ylläpiti ruokalaa, rohkaisi värväytymistä, sponsoroi isänmaallisia tapahtumia ja tarjosi avustustarvikkeita kuten hiiltä ja maitoa niitä tarvitseville. Millicent Hearst palveli myös muissa sodanaikaisissa komiteoissa, joissa kerättiin  varoja Ranskan jälleenrakentamiseen ja ranskalaisten orpojen auttamiseksi. Millicent Hearst perusti Free Milk Fund for Babies -rahaston vuonna 1921. Se tarjosi ilmaista maitoa New Yorkin köyhille vuosikymmeniä.

## Lähteet
Mabel Esther Allan

**Mabel Esther Allan** (11. helmikuuta 1915 – 1998) oli englantilainen lasten- ja nuortenkirjailija, joka julkaisi uransa aikana yli 170 lasten- ja nuorten aikuisten kirjaa. Hänet tunnetaan erityisesti Jean Estoril -nimellä kirjoittamastaan kirjasarjasta, joka kertoo Anne-nimisestä nuoresta ballerinasta. Muita Allanin käyttämiä kirjailijanimiä ovat Priscilla Hagon, Anne Pilgrim ja Kathleen M. Pearcey.

1960-luvulla Allan tuli Anne-sarjansa myötä tunnetuksi menestyvänä lastenkirjailijana. 1970-luvulla hänen kirjoituksensa alkoivat keskittyä uskontoon liittyvään epäuskoon, häiriintyneisiin perheisiin, nuorten seksuaalisuuteen ja 1900-luvun alun naisten äänioikeusliikkeeseen. 1980-luvulla Allan julkaisi joitain varhaisia runojaan ja koulussa tekemiään kirjoitustöitään sekä muistelmia. Allan kuoli vuonna 1998.

## Suomennetut teokset
Allan kirjoitti 11 Anne-ballerinasta kertovaa nuortenkirjaa, joista viisi ensimmäistä on suomennettu.

# *Annen balettihaave*. Tammi, 1991.
# *Anne balettikoulussa*. Tammi, 1991.
# *Anne sisäoppilaitoksessa*. Tammi, 1994.
# *Anne Italiassa*. Tammi, 1995.
# *Anne Skotlannissa*. Tammi, 1997.

## Lähteet
Lisette

**Lisette** on ranskalainen naisen etunimi. Se on deminutiivimuoto, joka on johdettu Elisabet-nimen lyhentymästä Lise.

Digi- ja väestötietoviraston mukaan Suomessa on kesäkuuhun 2025 mennessä tilastoitu 376 Lisette-nimistä naista.

## Nimipäivä
Vuosina 1986–1992 Lisettellä oli Ruotsin almanakassa nimipäivä 13.&nbsp;joulukuuta.

## Tunnettuja Lisettejä
* Lisette Blomqvist (s. 2002), suomalainen salibandyn pelaaja
* Lisette Oropesa (s. 1983), yhdysvaltalainen oopperalaulaja
* Lisette Tammik (s. 1998), virolainen jalkapalloilija

## Lähteet

## Aiheesta muualla
* Etunimien taivutus: Lisette (Kotimaisten kielten keskuksen verkkojulkaisu)